Viraston toimivaltuudet sellaisina kuin ne on määritelty 15 päivänä joulukuuta 2004 tehdyssä komission päätöksessä 2004/858/EY, jota on muutettu 20 päivänä kesäkuuta 2008 tehdyllä komission päätöksellä 2008/544/EY

Kaikkien unionin politiikkojen ja toimintojen määrittelyssä ja toteuttamisessa varmistetaan ihmisten terveyden korkeatasoinen suojelu. Kansallista politiikkaa täydentävä unionin toiminta suuntautuu kansanterveyden parantamiseen, ihmisten sairauksien ja tautien ehkäisemiseen sekä fyysistä ja mielenterveyttä vaarantavien tekijöiden torjuntaan. Kyseinen toiminta käsittää laajalle levinneiden vaarallisten sairauksien torjunnan edistämällä niiden syiden, leviämisen ja ehkäisemisen tutkimusta sekä terveysvalistusta ja -kasvatusta, samoin kuin rajatylittävien vakavien terveysuhkien seurannan, niistä hälyttämisen ja niiden torjumisen. (Euroopan unionin toiminnasta tehdyn sopimuksen 168 artikla)

Tavoitteet Virasto on vastuussa täytäntöönpanotehtävien suorittamisesta toisen kansanterveysalan toimintaohjelman 2008–2013, sellaisena kuin se on hyväksyttynä päätöksellä N:o 1350/2007/EY, kuluttajaohjelman 2007–2013, sellaisena kuin se on hyväksyttynä päätöksellä N:o 1926/2006/EY, sekä asetuksen (EY) N:o 882/2004 ja direktiivin 2000/29/EY kattamien elintarviketurvallisuutta koskevien koulutustoimenpiteiden hallinnoimiseksi. Virasto hallinnoi myös niiden täytäntöönpanotoimenpiteiden kaikkia vaiheita, jotka sille on siirretty 23 päivänä syyskuuta 2002 tehdyllä Euroopan parlamentin ja neuvoston päätöksellä N:o 1786/2002/EY hyväksytyn kansanterveysalalla toteutettavan toimintaohjelman 2003–2008 yhteydessä.

Virasto vastaa seuraavien, 9. syyskuuta 2008 hyväksytyssä valtuutusasiakirjassa (13) määriteltyjen tehtävien toteuttamisesta jäljempänä mainittujen unionin ohjelmien yhteydessä: kansanterveysalan toimintaohjelma 2003–2008 – päätös N:o 1786/2002/EY, kansanterveysalan toimintaohjelma 2008–2013 – päätös N:o 1350/2007/EY, kuluttajaohjelma 2007–2013 – päätös N:o 1926/2006/EY ja elintarviketurvallisuutta koskevat koulutustoimenpiteet – asetus (EY) N:o 882/2004 ja direktiivi 2000/29/EY. Virasto: a) hallinnoi hankkeiden elinkaaren kaikkia vaiheita (luo seurantaa ja tietojen levittämistä varten hanketietokannan, joka sisältää hankkeiden kuvauksen ja lopulliset tulokset, tai ylläpitää jo olemassa olevaa hanketietokantaa) b) toteuttaa seurantaa kyseisten ohjelmien yhteydessä täytäntöönpantujen hankkeiden ja toimenpiteiden osalta ja tekee seurannan edellyttämät tarkastukset c) kerää, käsittelee ja jakaa tietoa sekä erityisesti kokoaa, analysoi ja toimittaa komissiolle kaikki tiedot, jotka tämä tarvitsee unionin ohjelmien ja toimenpiteiden täytäntöönpanon ohjaamista varten sekä edistääkseen koordinointia ja synergiaa unionin, jäsenvaltioiden ja kansainvälisten järjestöjen muiden ohjelmien kanssa d) järjestää kokouksia, seminaareja, keskusteluja ja koulutusta e) auttaa arvioimaan ohjelmien vaikutuksia, etenkin ohjelmien toteuttamista koskevien vuotuisten ja/tai puolivälin arviointien yhteydessä, sekä toteuttaa arvioiden perusteella komission päätösten mukaisia jatkotoimia f) levittää tietoa komission suunnittelemien ja toteuttamien tiedotustoimien tuloksista g) tuottaa yleisiä valvontatietoja h) osallistuu rahoituspäätösten valmisteluun.

1 — Johtokunta Koostuu viidestä jäsenestä, jotka Euroopan komissio nimittää. Johtokunnan jäsenet nimitetään kahdeksi vuodeksi. Johtokunta hyväksyy viraston vuosittaisen työohjelman saatuaan Euroopan komission suostumuksen. Lisäksi se vahvistaa viraston hallinnollisen talousarvion ja vuosittaisen toimintakertomuksen. 2 — Johtaja Euroopan komissio nimittää neljäksi vuodeksi. 3 — Ulkoinen tarkastus Tilintarkastustuomioistuin. 4 — Vastuuvapauden myöntävä viranomainen Parlamentti myöntää neuvoston suosituksesta.

Talousarvio Viraston lopullinen hallinnollinen talousarvio oli 6,4 miljoonaa euroa varainhoitovuonna 2009. Henkilöstö 31.12.2009 Henkilöstösääntöjen alainen viraston henkilöstö 31.12.2009: 48 henkilöstön jäsentä, joista 11 väliaikaista ja 37 sopimussuhteista toimihenkilöä.